L 280/50
MT
Il-Ġurnal Uffiċjali tal-Unjoni Ewropea
28.10.2022
(5)
Il-manifatturi ntalbu jivverifikaw id-data proviżorja f’konformità mal-Artikolu 7(5) tar-Regolament (UE) 2019/631 u jinnotifikaw lill-Kummissjoni bi kwalunkwe żball fi żmien tliet xhur minn meta jirċievu n-notifika.
63 manifattur tal-karozzi tal-passiġġieri u 42 manifattur tal-vetturi kummerċjali ħfief ippreżentaw notifika ta’ żbalji.
(6)
Id-data proviżorja kienet tinkludi fatturi ta’ korrezzjoni, kemm għall-karozzi tal-passiġġieri, ikkalkulati f’konformità mal-Artikolu 7(2) tar-Regolament ta’ Implimentazzjoni tal-Kummissjoni (UE) 2017/1153 (2) kif ukoll għall-vetturi kummerċjali ħfief, ikkalkulati f’konformità mal-Artikolu 6(2) tar-Regolament ta’ Implimentazzjoni tal-Kummissjoni (UE) 2017/1152 (3).
Meta jitqies li l-fatturi ta’ korrezzjoni finali kienu ugwali għal wieħed għall-manifatturi kollha u l-konsorzji tagħhom, il-kalkolu tal-emissjonijiet speċifiċi medji ma kienx hemm bżonn li jiġi kkoreġut.
(7)
Għal żewġ manifatturi tal-karozzi tal-passiġġieri u għal manifattur wieħed tal-vetturi kummerċjali ħfief, il-vetturi kollha rrappurtati fis-sett tad-data proviżorju kienu barra mill-kamp ta’ applikazzjoni tar-Regolament (UE) 2019/631.
Għal manifattur wieħed tal-karozzi tal-passiġġieri, l-ebda waħda mill-vetturi fis-sett tad-data proviżorju ma kellha valuri tal-emissjonijiet speċifiċi tas-CO2 irrapportati abbażi tal-NEDC u, għalhekk, dan il-manifattur mhuwiex inkluż f’din id-Deċiżjoni.
(8)
Għat-30 manifattur tal-karozzi tal-passiġġieri u għas-26 manifattur tal-vetturi kummerċjali ħfief l-oħra li ma nnotifikaw l-ebda żball fis-settijiet tad-data jew li ma bagħtu l-ebda tweġiba oħra, jenħtieġ li d-data proviżorja u l-kalkoli proviżorji tal-emissjonijiet speċifiċi medji u tal-miri ta’ emissjonijiet speċifiċi jiġu kkonfermati.
(9)
Il-Kummissjoni vverifikat l-iżbalji nnotifikati mill-manifatturi u r-raġunijiet għall-korrezzjoni tagħhom, u s-sett tad-data proviżorju ġie kkonfermat jew emendat kif xieraq.
B’riżultat ta’ dan, jenħtieġ li d-data proviżorja għal 93 manifattur tal-karozzi tal-passiġġieri u għal 68 manifattur tal-vetturi kummerċjali ħfief tiġi kkonfermata jew emendata.
(10)
F’konformità mal-Artikolu 4 tar-Regolament (UE) 2019/631, jenħtieġ li manifattur jitqies li jikkonforma mal-mira ta’ emissjonijiet speċifiċi tiegħu meta l-emissjonijiet speċifiċi medji tas-CO2 tiegħu indikati f’din id-Deċiżjoni ma jaqbżux il-mira ta’ emissjonijiet speċifiċi tiegħu.
Għall-manifatturi li jkunu membri ta’ konsorzju, jenħtieġ li l-konformità tiġi vvalutata fil-livell tal-konsorzju f’konformità mal-Artikolu 6 ta’ dak ir-Regolament.
Għall-manifatturi jew għallkonsorzji li kienu ngħataw deroga mill-miri ta’ emissjonijiet speċifiċi tagħhom għas-sena kalendarja 2020 f’konformità mal-Artikolu 10 ta’ dak ir-Regolament, l-emissjonijiet speċifiċi medji tas-CO2 jiġu vvalutati għallkonformità mal-miri ta’ deroga mogħtija lilhom.
(11)
F’konformità mal-Artikolu 4(3) tar-Regolament (UE) 2019/631, għal kull manifattur jew konsorzju, huma biss 95 % tal-karozzi tal-passiġġieri ġodda tiegħu rreġistrati matul is-sena kalendarja 2020, magħżula abbażi tal-livelli talemissjonijiet tagħhom, li jitqiesu għall-finijiet tad-determinazzjoni tal-emissjonijiet speċifiċi medji tas-CO2 għal dak il-manifattur jew konsorzju.
(12)
F’konformità mal-Artikolu 5 tar-Regolament (UE) 2019/631, meta jiġu kkalkulati l-emissjonijiet speċifiċi medji tas-CO2 tal-manifatturi tal-karozzi tal-passiġġieri, kull karozza tal-passiġġieri ġdida b’livell ta’ emissjonijiet speċifiċi tas-CO2 inqas minn 50 g CO2/km (NEDC) titqies bħala żewġ karozzi tal-passiġġieri fis-sena kalendarja 2020, sa kontribuzzjoni ta’ “super krediti” ta’ 7,5 g CO2/km għal kull manifattur jew konsorzju.
(13)
L-iffrankar ta’ CO2 miksub bis-saħħa tal-użu ta’ teknoloġiji innovattivi li jagħtu kontribuzzjoni vverifikata għattnaqqis tas-CO2 u li ġew approvati mill-Kummissjoni f’konformità mal-Artikolu 11 tar-Regolament (UE) 2019/631 (“ekoinnovazzjonijiet”) jitqies għall-kalkolu tal-emissjonijiet speċifiċi medji tas-CO2, sa kontribuzzjoni totali ta’ 7 g CO2/km għal kull manifattur jew konsorzju.
Fis-sena kalendarja 2020, jitqies biss l-iffrankar tas-CO2 miksub bis-saħħa tal-ekoinnovazzjonijiet u ddeterminat abbażi tal-NEDC.
(2) Ir-Regolament ta’ Implimentazzjoni tal-Kummissjoni (UE) 2017/1153 tat-2 ta’ Ġunju 2017 li jistabbilixxi metodoloġija biex jiġu determinati l-parametri ta’ korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament ta’ Implimentazzjoni (UE) Nru 1014/2010 (ĠU L 175, 7.7.2017, p. 679).
(3) Ir-Regolament ta’ Implimentazzjoni tal-Kummissjoni (UE) 2017/1152 tat-2 ta’ Ġunju 2017 li jistabbilixxi metodoloġija biex jiġu ddeterminati l-parametri ta’ korrelazzjoni meħtieġa biex tiġi riflessa l-bidla fil-proċedura tat-test regolatorju fir-rigward ta’ vetturi kummerċjali ħfief u li jemenda r-Regolament ta’ Implimentazzjoni (UE) Nru 293/2012 (ĠU L 175, 7.7.2017, p. 644).